Κανόνες-ΣΚΡΟΥΤΖ Wiki

Ακολουθεί ένα σύνολο κανόνων που πρέπει να ακολουθείτε κατά την επεξεργασία αυτού του wiki. Τα μέλη της κοινοτητάς είναι υποχρεωμένα να συμβαδίζουν με τους κανόνες.

Η ΣΚΡΟΥΤΖ Wiki είναι ένας ιστότοπος που σαν σκοπό έχει τη συγκέντρωση υλικού για ιστορίες, χαρακτήρες, δημιουργούς και οτιδήποτε άλλο συσχετίζεται με το σύμπαν του Σκρουτζ Μακ Ντακ, ενώ, επίσης, είναι και ένας χώρος διαδικτυακής συνάντησης των Ντίσνεϋ φαν.

## COPYRIGHT (Πνευματικά δικαιώματα)

1. Εφόσον χρησιμοποιηθεί υλικό από μια πηγή καλό είναι να αποφεύγεται η αντιγραφή (copy-paste) καθώς είναι προτιμότερο οι χρήστες να δημιουργούν το δικό τους κείμενο.
2. Για τις εικόνες τις οποίες χρησιμοποιείτε καλό θα είναι στην περιγραφή της εικόνας να γράφετε την πηγή

## Συμπεριφορά χρηστών

* Η συμπεριφορά των χρηστών θα πρέπει να διέπεται από απόλυτο σεβασμό προς την ιστοσελίδα και τους χρήστες της ανεξαρτήτου βαθμού, χώρας, χρώματος, φυλής και οποιασδήποτε άλλης γεωγραφικής ή πολιτισμικής διαφοράς. Οι απόψεις και οι πεποιθήσεις των χρηστών πρέπει να εκφράζονται με τρόπο που να μην παραβιάζει τα παραπάνω. Σε περίπτωση που η μία άποψη αντιβαίνει στα χρηστά ήθη άλλου χρήστη, τότε αυτός μπορεί να ενημερώσει τους Admins. Αν επιθυμεί να επικοινωνήσει προσωπικώς, ας ενημερώσει ανάλογα. Οι Admins θα αναλάβουν να επιλύσουν το πρόβλημα.
* **Απαγορεύονται** λεκτικές επιθέσεις εναντίον άλλων χρηστών, προσβλητικές εκφράσεις, υβριστική συμπεριφορά, ειρωνεία, χλευασμός και, γενικά, κάθε προσπάθεια προσβολής ή μείωσης της προσωπικότητας του άλλου, ανεξαρτήτως βαθμού, χώρας, χρώματος, φυλής και λοιπών γεωγραφικών και πολιτισμικών διαφορών.
* **Απαγορευέται** η διαφήμιση τρίτων και η προσπάθεια διάθεσης αισθητικά ακατάλληλου και παράνομου υλικού, καθώς και ευαίσθητων προσωπικών πληροφοριών.
* **Απαγορεύεται** το σπαμ.
* **Απαγορεύεται** η δημιουργία επιπλέον λογαριασμών με σκοπό την εξαπάτηση άλλων χρηστών.

Η τυχόν παραβίαση των παραπάνω απαγορεύσεων τιμωρείται απευθείας με μπλοκάρισμα.

## Περιεχόμενο Wiki

### **Εικόνες**

* Σημαντική πηγή εικόνων είναι το διαδίκτυο, αλλά, αν είναι εφικτή η πρόσβαση σε σκάνερ, τότε και η προσωπική συλλογή κόμικς.

* Απαγορεύεται το ανέβασμα εικόνων που δεν έχουν **καμία** **σχέση** με το περιεχόμενο του wiki.
* Φαν αρτ και άσχετες εικόνες πρέπει να προστίθενται στην κατηγορία Ανεπίσημη Εικόνα.
* Αποφεύγετε να ανεβάζετε υπερβολικά πολλές τέτοιες εικόνες.

### **Αλλοίωση και παραβίαση ομαλής λειτουργίας**

Οποιοσδήποτε χρήστης εμποδίζει την ομαλή λειτουργία της wiki με το να:

* δημιουργεί σελίδες και τις αφήνει ανολοκλήρωτες για πάνω από μια εβδομάδα
* προσθέτει άσχετες κατηγορίες σε σελίδες ή δημιουργεί δική του κατηγορία χωρίς την άδεια των Admin
* κάνει ανούσια edits, για να κερδίζει badges
* αντικαθιστά σωστές πληροφορίες με λανθασμένες (ιδίως για τον παραπάνω λόγο)

θα λαμβάνει προειδοποίηση και συμβουλές (όταν παραβαίνει τα παραπάνω από αμέλεια) και μπλοκάρισμα από την ιστοσελίδα (όταν παραβαίνει τα παραπάνω σκοπίμως), σύμφωνα με τα ακόλουθα:

1η σκόπιμη παραβίαση: 2 εβδομάδες

2η -//- : 3 εβδομάδες

3η -//- : 1 μήνας

Για σοβαρό βανδαλισμό σελίδας/-ων: πολύμηνο έως αόριστης διάρκειας μπλοκάρισμα.

## Admins

**Οι Admins εργάζονται στο παρασκήνιο, ώστε να διασφαλίζουν την ομαλή και καλύτερη δυνατή λειτουργία της wiki.**

* Οι Admins έχουν το δικαίωμα να παρεμβαίνουν αυτοδικαίως, ώστε να διορθώνουν **ελαφρώς** δημοσιεύσεις χρηστών που παραβαίνουν τις αρχές λειτουργίας της wiki.
* Οι χρήστες παρακαλούνται **να συμβουλεύονται** τους Admins για σημαντικά ζητήματα και όχι για ανούσιους λόγους.